Caroline Lindqvist

Caroline Lindqvist (født 7. februar 1811 i København) var en dansk-norsk skuespillerinne.

Familie 
Caroline Lindqvist var datter av arbeidsmann og kakkelovnsmann Jonas Lindqvist og Ane Kathrine Hedemark. Hun ble 4. juni 1839 gift med skuespiller Georg William de Fonseca.

Liv og virke 
Caroline Lindqvist ankom Bergen fra København i august 1835. I april 1836 forlot hun byen, og reiste til Fredrikstad med en liten teatertrupp ledet av Julius Olsen. I september 1836 fikk hun engasjement hos Jacob Mayson, og var ansatt ved hans selskap i Trondheim fra november 1836 til våren 1839. Her medvirket hun i en lang rekke oppsetninger, og ifølge Adresseavisen kom ikke hennes prestasjoner alltid like heldig ut: «Jfr. Lindqvist er ligesom i forrige Saison et tækkeligt Ansigt og – uten Hensyn til hendes slette Gehør – en utækkelig Actrice».

Fra høsten 1839 inngikk Lindqvist i  Gustav Wilhelm Selmers selskap i Trondheim og i Drammen. Selskapet resite deretter på turné, og hadde til våren 1843 et nytt opphold i Trondheim. I juni 1843 reiste hun til Tromsø og Hammerfest sammen med sin ektemann og skuespillerne Wildenradt og Back. Høsten 1843 inngitt hun i J. W. Weises selskap, med opptredener blant annet i Drammen. Deretter førte hun en omflakkende tilværelse i Norge, der hun blant annet ga aftenunderholdninger.

I september 1847 ga hun en forestilling i Kragerø, med blant annet en monolog av Elverhøi, «Elvepigernes Dans i Maaneskinnet». Hun ga også lystspillet Uker laas og lukke ved samme anledning,  et stykke hun også hadde oppført i Stavanger og Arendal i 1845.

Roller i utvalg 
Elisa i lystspillet Pariserdrengen av Emile Louis Vanderbuch og Jean Francois Albert Bayard (Trondheim, 1838)
Henriette i vaudevillen De Uadskillelige av Johan Ludvig Heiberg (Trondheim, 1838)
Julie i Valeur & Compagnie av Jean Bayard og Devorme(Trondheim, 1838)
Dandserinde i Tre Aar efter av Nèzel og Boutè (Trondheim, 1838)
Pamela i Fra Diavolo Daniel Francois Auber og Eugène Scribe
Lise i Kjøge Huskors av Johan Ludvig Heiberg
Emilie i vaudevillemonologen Emilies Hjertebanken av Johan Ludvig Heiberg (Arendal, 1845)

Referanser

Kilder 

Norske skuespillere
Danske skuespillere
Personer fra København
Nordmenn på 1800-tallet